**Ministru kabineta rīkojuma projekta „Par apropriācijas pārdali starp Tieslietu ministrijas budžeta programmām 2014.gadā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali starp Tieslietu ministrijas budžeta apakšprogrammām 2014.gadā” (turpmāk – rīkojuma projekts) sagatavots saskaņā ar likuma „Par valsts budžetu 2014.gadam” 33.panta 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma „Par izziņas iestādes, prokuratūras vai tiesas nepamatotas vai nelikumīgas rīcības rezultātā nodarīto zaudējumu atlīdzināšanu” (turpmāk – Zaudējumu atlīdzināšanas likums) 7.panta ceturtajā daļā noteiktajam zaudējumu atlīdzības izmaksas kārtību, kā arī sociālo un darba garantiju atjaunošanas kārtību nosaka Ministru kabinets. Saskaņā ar Ministru kabineta 2004.gada 27.aprīļa noteikumu Nr.433 „Iesniegumu iesniegšanas un izskatīšanas, darba garantiju un sociālo garantiju atjaunošanas un zaudējumu atlīdzības izmaksas kārtība” 5.punktu zaudējumu atlīdzību izmaksā Tieslietu ministrija no Tieslietu ministrijai šiem mērķiem paredzētajiem valsts pamatbudžeta līdzekļiem.Likumā „Par valsts budžetu 2014.gadam” valsts budžeta apakšprogrammā 03.06.00 „Zaudējumu atlīdzība nepamatoti aizturētajām, arestētajām un notiesātajām personām” ir paredzēti izdevumi sociālajiem pabalstiem 64 820 euro apmērā.Zaudējumu atlīdzināšanas likumā noteikto funkciju izpildei piešķirto līdzekļu faktiskais atlikums uz š.g. 25.novembri ir 1 818 *euro*. Savukārt, pamatojoties uz Tieslietu ministrijas un Ģenerālprokuratūras lēmumiem un tiesu spriedumiem zaudējumu atlīdzināšanas lietās, kā arī saņemtajiem iesniegumiem/prasījumiem zaudējumu atlīdzības saņemšanai, Tieslietu ministrijai 2014.gadā fiziskajām personām mantiskie un nemantiskie zaudējumi provizoriski būtu jāatlīdzina vēl vismaz 23 964 *euro* apmērā.Rīkojuma projekts paredz finansējuma pārdali 22 146 *euro* apmērā no Tieslietu ministrijas budžeta apakšprogrammas 03.03.00 „Juridiskās palīdzības nodrošināšana” uz budžeta apakšprogrammu 03.06.00 „Zaudējumu atlīdzība nepamatoti aizturētajām, arestētajām un notiesātajām personām”, lai saskaņā ar Tieslietu ministrijas un Ģenerālprokuratūras pieņemtajiem lēmumiem un tiesu spriedumiem izmaksātu zaudējumu atlīdzību nepamatoti aizturētajām, arestētajām un notiesātajām personām.Saskaņā ar likuma „Par valsts budžetu 2014.gadam” 32.panta pirmo daļu finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot nosacījumu, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma.Apropriācijas pārdale 22 146 *euro* apmērā budžeta apakšprogrammai 03.06.00 „Zaudējumu atlīdzība nepamatoti aizturētajām, arestētajām un notiesātajām personām” izraisa apakšprogrammas palielinājumu par 34,2 % (sākotnējais izdevumu plāns 64 820 *euro*).Saskaņā ar likuma „Par valsts budžetu 2014.gadam” 33.panta trešo daļu likuma „Par valsts budžetu 2014.gadam” 32.panta nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma „Par valsts budžetu 2014.gadam” 32.panta nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.Kopējais pārdales apjoms budžeta apakšprogrammā 03.06.00 „Zaudējumu atlīdzība nepamatoti aizturētajām, arestētajām un notiesātajām personām” izraisa palielinājumu, kas ir lielāks par 5 procentiem no apakšprogrammai apstiprinātās gada apropriācijas apjoma, tādējādi, ņemot vērā likuma „Par valsts budžetu 2014.gadam” 33.panta trešajā daļā noteikto, apropriācijas pārdali šajā budžeta apakšprogrammā var veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 22 146 | 0 | 0 | 0 |
| 2.1. valsts pamatbudžets | 0 | 22 146 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -22 146 | 0 | 0 | 0 |
| 3.1. valsts pamatbudžets | 0 | -22 146 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 22 146 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta apakšprogrammā 03.03.00 „Juridiskās palīdzības nodrošināšana” izdevumi sociālajiem pabalstiem 22 146 euro apmērā samazināti sakarā ar to, ka mazāk, kā plānots tika saņemti valsts kompensācijas pieprasījumi (īpaši no cilvēku tirdzniecības upuriem). Turklāt gadījumos, ja saistībā ar vienas personas nāvi, par cietušajiem ir atzītas vairākas personas, valsts kompensācijas apmēru sadala proporcionāli cietušo skaitam.Budžeta apakšprogrammā 03.06.00 „Zaudējumu atlīdzība nepamatoti aizturētajām, arestētajām un notiesātajām personām” izdevumi sociālajiem pabalstiem 22 146 euro apmērā palielināti, lai izmaksātu zaudējumu atlīdzību nepamatoti aizturētajām, arestētajām un notiesātajām personām.Aprēķins:Kopā papildus nepieciešami 23 964 *euro*:1. Saskaņā ar Ģenerālprokuratūras lēmumiem:

divas personas - 2 212 *euro*.1. Saskaņā ar tiesas spriedumiem:

deviņi spriedumi par 10 781 *euro*.1. Personas, kurām ir jāizmaksā atlīdzība, bet kuras līdz šim nav uzrādījušas bankas konta numuru:

19 personas - 10 971 *euro* (10 Ģenerālprokuratūras lēmumi; pieci Tieslietu ministrijas lēmumi un četri tiesas spriedumi).Atlikums budžeta apakšprogrammā 03.06.00 „Zaudējumu atlīdzība nepamatoti aizturētajām, arestētajām un notiesātajām personām” - 1 818 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums tiks pārdalīts Tieslietu ministrijas budžeta ietvaros, samazinot izdevumus 22 146 *euro* apmērā budžeta apakšprogrammā 03.03.00 „Juridiskās palīdzības nodrošināšana” un attiecīgi palielinot izdevumus budžeta apakšprogrammā 03.06.00 „Zaudējumu atlīdzība nepamatoti aizturētajām, arestētajām un notiesātajām personām”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus. Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa – projekts šo jomu neskar.*

Tieslietu ministrs Dz.Rasnačs

26.11.2014. 14:05

1059

L.Dilba

67036736, Lasma.Dilba@tm.gov.lv